**NARAVOSLOVJE (4.5. – 8.5.2020)**

Upam, da ste lepo preživeli počitnice, da ste si spočili in boste zdržali še teh nekaj tednov.

Spoznali smo že sestavne dele rastlin (korenino, steblo, list in cvet).

Danes moramo spoznati še seme.

**NALOGA:**

1. Odpri samostojni delovni zvezek na strani 164 in si preriši v zvezek zgradbo semena enokaličnic in dvokaličnic (slika 3.59).
2. Preberi si snov v samostojnem delovnem zvezku na strani 164, 165 in 166.
3. Napiši v zvezek: Na kalitev semen vplivajo številni neživi dejavniki, kot so: SVETLOBA, TEMPERATURA, VODA, RODOVITNA PRST.
4. Da pa je to res, se boš prepričal z naslednjim poskusom. Po navodilih sestavi poskus in izpolnjuj razpredelnico. Torej bo to tvoje delo potekalo več kot 1 teden.
5. POSKUS:

Pripravi si 4 lončke:

* V 1. lonček nasuj rodovitno prst (ne kupuj je, poglej, če jo je mami kaj ostalo, ko je sadila rože za balkon ali okensko polico, v poštev pride tudi prst, ki jo je krt naredil v kup…), povrhu prsti posuj nekaj semen npr. ječmena, trave, korenčka (spet nekaj, kar je mami ostalo, ko je uredila vrt), čez semena daj še malo prsti, malo zalij in lonček postavi na okensko polico v hiši in SKRBI ZANJ in ga po potrebi zalivaj.
* 2. lonček pripravi popolnoma enako, kot prvega, le da ga NIKOLI NE ZALIJEŠ!!!!
* 3. lonček spet pripravi enako, kot prvega, le da ga POSTAVIŠ V POPOLNO TEMO (globoko v eno omaro v hiši), skrbi pa, da ga zalivaš po potrebi.
* 4. lonček spet naredi enako, kot prvega, le da ga postaviš V HLADILNIK (upam, da ne bo mama huda).
* Na vse lončke napiši v kakšnih pogojih so bili (VSI POGOJI, TEMA, MRAZ, BREZ VODE).

Vse te lončke po enem tednu poglej in zapiši rezultate v razpredelnico. Enako stori še drugi teden in tretji teden.

Lahko tudi poslikaš.

**Torej mi pošlješ izpolnjeno razpredelnico v tednu od 25.5. do 29.5. ! NE POZABI.**

**ŽELIM VAM VELIKO VRTNARSKIH UŽITKOV!**

|  |  |
| --- | --- |
| **DEJAVNIK** | **REZULTATI** |
| Vsi pogoji | 1. **Teden:** 2. **Teden:** 3. **Teden:** |
| Tema | 1. **Teden:** 2. **Teden:** 3. **Teden:** |
| Mraz | 1. **Teden:** 2. **Teden:** 3. **Teden:** |
| Brez vode | 1. **Teden:** 2. **Teden:** 3. **Teden:** |